CELEX: 32015R1605
Language: lv
Date: 2015-06-12 00:00:00
Title: Komisijas Deleģētā regula (ES) 2015/1605 (2015. gada 12. jūnijs), ar kuru groza Regulu (EK) Nr. 1569/2007, ar ko izveido mehānismu, kā nosaka līdzvērtību grāmatvedības standartiem, kurus atbilstīgi Eiropas Parlamenta un Padomes Direktīvai 2003/71/EK un 2004/109/EK piemēro trešo valstu vērtspapīru emitenti (Dokuments attiecas uz EEZ)

25.9.2015   
            
            
               LV
            
            
               Eiropas Savienības Oficiālais Vēstnesis
            
            
               L 249/3
            
         KOMISIJAS DELEĢĒTĀ REGULA (ES) 2015/1605
   (2015. gada 12. jūnijs),
   ar kuru groza Regulu (EK) Nr. 1569/2007, ar ko izveido mehānismu, kā nosaka līdzvērtību grāmatvedības standartiem, kurus atbilstīgi Eiropas Parlamenta un Padomes Direktīvai 2003/71/EK un 2004/109/EK piemēro trešo valstu vērtspapīru emitenti
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 4. novembra Direktīvu 2003/71/EK par prospektu, kurš jāpublicē, publiski piedāvājot vērtspapīrus vai atļaujot to tirdzniecību, un par Direktīvas 2001/34/EK grozījumiem (1) un jo īpaši tās 20. panta 3. punkta pirmo daļu,
   ņemot vērā Eiropas Parlamenta un Padomes 2004. gada 15. decembra Direktīvu 2004/109/EK par atklātības prasību saskaņošanu attiecībā uz informāciju par emitentiem, kuru vērtspapīrus atļauts tirgot regulētā tirgū, un par grozījumiem Direktīvā 2001/34/EK (2) un jo īpaši tās 23. panta 4. punkta ceturto daļu,
   tā kā:
   
               (1)
            
            
               Direktīvas 2004/109/EK 23. panta 4. punktā ir paredzēts, ka Komisijai jāizveido mehānisms, lai noteiktu minētajā direktīvā prasītās informācijas līdzvērtību. Komisijai ir jāpieņem pasākumi, lai izstrādātu vispārīgos ekvivalences kritērijus grāmatvedības standartiem, kas attiecas uz vairāk nekā vienas valsts emitentiem. Direktīvas 2004/109/EK 23. panta 4. punktā ir arī noteikts, ka Komisija pieņem lēmumus attiecībā uz to grāmatvedības standartu līdzvērtību, ko izmanto trešās valsts emitenti, un Komisija tiek pilnvarota atļaut izmantot trešās valsts grāmatvedības standartus atbilstīga pārejas perioda laikā. Ņemot vērā ciešo saistību starp Direktīvā 2004/109/EK prasīto informāciju un Direktīvā 2003/71/EK prasīto informāciju, ir lietderīgi, piemērojot abas direktīvas, līdzvērtības noteikšanā izmantot vienus un tos pašus kritērijus.
            
         
               (2)
            
            
               Attiecīgi ar Komisijas Regulu (EK) Nr. 1569/2007 (3) ir paredzēti nosacījumi trešās valsts grāmatvedības standartu atzīšanai uz ierobežotu laiku – līdz 2014. gada 31. decembrim.
            
         
               (3)
            
            
               Komisija izvērtēja līdzvērtības mehānisma lietderību un darbību ierobežotā laikposmā un secināja, ka tā piemērošana būtu jāpagarina līdz 2016. gada 31. martam. Laikposms, kuram Komisija bija noteikusi nosacījumus trešo valstu vispārpieņemto grāmatvedības principu (VPGP) atzīšanai par līdzvērtīgiem, beidzās 2014. gada 31. decembrī, tāpēc šī regula būtu jāpiemēro no 2015. gada 1. janvāra un tai būtu jāstājas spēkā nekavējoties. Tas vajadzīgs, lai attiecīgo trešo valstu emitentiem, kas kotējas Savienībā, sniegtu tiesisko noteiktību un izvairītos no situācijas, kad tiem savi finanšu pārskati jāsalāgo ar Starptautiskajiem finanšu pārskatu standartiem (SFPS). Retrospektīvā piemērošana attiecīgajiem emitentiem tādējādi mazina iespējamo papildu slogu.
            
         
               (4)
            
            
               Tādēļ būtu attiecīgi jāgroza Regula (EK) Nr. 1569/2007,
            
         IR PIEŅĒMUSI ŠO REGULU.
   1. pants
   Regulu (EK) Nr. 1569/2007 groza šādi:
   
               a)
            
            
               regulas 4. panta 1. punktā datumu “2014. gada 31. decembrī” aizstāj ar datumu “2016. gada 31. martā”;
            
         
               b)
            
            
               regulas 4. panta 1. punkta a) apakšpunktā datumu “2014. gada 31. decembrim” aizstāj ar datumu “2016. gada 31. martam”;
            
         
               c)
            
            
               regulas 4. panta 1. punkta a) apakšpunkta i) punktā datumu “2014. gada 31. decembrim” aizstāj ar datumu “2016. gada 31. martam”;
            
         
               d)
            
            
               regulas 4. panta 1. punkta b) apakšpunktā datumu “2014. gada 31. decembrim” aizstāj ar datumu “2016. gada 31. martam”.
            
         2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   To piemēro no 2015. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 12. jūnijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 345, 31.12.2003., 64. lpp.
   
   
      (2)  OV L 390, 31.10.2004., 38. lpp.
   
   
      (3)  Komisijas 2007. gada 21. decembra Regula (EK) Nr. 1569/2007, ar ko izveido mehānismu, kā nosaka līdzvērtību grāmatvedības standartiem, kurus atbilstīgi Eiropas Parlamenta un Padomes Direktīvai 2003/71/EK un 2004/109/EK piemēro trešo valstu vērtspapīru emitenti (OV L 340, 22.12.2007., 66. lpp.).